**Telki Község**

**Polgármestere**

**Előterjesztés**

**Telki Tulipán u. 556/17 hrsz ingatlan.-rendezési ügye**

**Az előterjesztés mellékletei**: 1 db

**Az előterjesztést tárgyalja**: Pénzügyi Bizottság

A**z előterjesztés elfogadása**: egyszerű többségű szavazatot igényel

A Telki Tulipán utca 556/17 hrsz-ú ingatlan tulajdonosa kérelemmel fordult az önkormányzathoz, hogy a tulajdonában lévő 556/17 hrsz-ú ingatlan rendezését az önkormányzat támogassa.

Az ingatlan-rendezés során az ingatlan tulajdonosnak a szabályozási terv szerint a Dombhát utca esetében le kell adnia 31 m2-t, míg a Tulipán utca felöli telekhatár esetében 67 m2-et kapna a közterületi részből, hogy így a telekhatár a Tulipán utcai szomszédos ingatlanokkal egy vonalba kerüljön.

Az ingatlan-rendezés az alapja az ingatlanra tervezett épület tervezéséhez.

A szabályozás a Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélesség kialakítása érdekében szükséges.

A testület támogató döntése esetén ingatlanrendezési szerződésben kerül rögzítésre a szabályozás szerinti ingatlan-nyilvántartási állapot változása.

Telki, 2018. június 19.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2018. (VI. .) Öh. számú**

**Határozata**

**Telki Tulipán u. 556/17 hrsz ingatlan-rendezési ügye**

**(Ingatlanrendezési szerződés – 556/17 hrsz.)**

Telki Község Képviselő-testületea Tulipán u. 556/17 hrsz-ú ingatlan Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében ingatlanrendezési szerződést köt a TÉRRAJZ Bt. által Msz: M21/2018 számú telekalakítási vázrajz alapján a Telki, Tulipán utca 556/17 hrsz-ú ingatlan tulajdonosával.

A Képviselő-testület felhatalmazza a polgármestert az ingatlanrendezési szerződés aláírására.

Az ingatlanrendezési szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

Jegyző

**Határidő:** 2018. augusztus 30.